Производството е с правно основание чл. 87 от НК.
Образувано е по молба на Г. Л. Ф. -   [дата на раждане]  в [населено място], ЕГН [ЕГН], с която моли да му бъде извършена съдебна реабилитация. 
В съдебно заседание молителят редовно призован, не се явява. 
Представителя на Районна прокуратура – Б. счита, че не са налице основанията на чл. 87, ал. 1 от НК, поради което не следва да се допуска съдебна реабилитация, тъй като видно от справката на Областна служба „Изпълнение на наказанията“ [населено място] последното наложено наказание на Ф. е изтърпяно на 16.10.2015 година, с оглед това обстоятелство не са изтекли 3 години от изтърпяване на наказанието.
Съдът, след като взе предвид събрания по делото доказателствени материали, имащи отношение към настоящото производство, намира за установено следното:
Г. Л. Ф. -   [дата на раждане]  в [населено място]ЕГН [ЕГН], е осъждан за престъпление от общ характер, както следва:
С Протоколно определение № 2673 от 03.04.2015 г. постановено по НОХД № 686/2015 г. по описа на РС Благоевград, влязло в законна сила на 03.04.2015 г.,  с което на основание чл. 129, ал.2, пр.ІІІ, хипотеза І, във вр. с ал.1 от НК, във вр. с чл. 55, ал.1 т.2, б”б”, във вр. с чл. 42а, ал.2, т.1 и т.2, във вр. ал.1 от НК, във вр. с чл. 42б, ал.1 от НК му е наложено наказание „пробация”, включваща следните пробационни мерки: 
	1.”Задължителна регистрация по настоящ адрес” за срок от 6 (шест) месеца, изпълнима два пъти седмично.
	2. “Задължителни периодични срещи с пробационен служител” за  срок от 6 (шест) месеца по график, определен от пробационен служител.
От приетото като доказателство по делото удостоверение от ОП-Б. става ясно, че срещу Ф. няма образувани досъдебни производства.
Видно от удостоверението от РП-Б. по отношение на Ф. няма новообразувано досъдебно производство с изключение на приключилото с влязъл в сила съдебен акт дело.
Видно от справката от Областна служба „Изпълнение на наказанията“ е видно, че Ф. е изтърпял наложеното му наказание  “Пробация” по НОХД № 686/2015 г. по описа на РС-Благоевград в периода 17.04.2015 г. до 16.10.2015 г.
От приетите доказателства се установява, че изтърпяването на наказанието наложено с протоколно определение № 2673 от 03.04.2015 г. постановено по НОХД № 686/2015 г. по описа на РС Благоевград, влязло в законна сила на 03.04.2015 г., изтича на 16.10.2015 г., а срока по чл.87, ал.1 НК за наказанието пробация започва да тече след изтърпяване на наказанието и изтича на 16.10.2018 г. 
При така установеното във фактическо отношение, съдът намира, че не са налице основанията на чл. 87 от НК за допускане на съдебна реабилитация, тъй като не са изтекли 3 години от изтърпяване на наказанието “Пробация” по НОХД № 686/2015 г. по описа на РС Благоевград.
Така мотивиран и на основание чл. 436 от НПК, съдът 

О П Р Е Д Е Л И:

ОСТАВЯ БЕЗ УВАЖЕНИЕ молбата за постановяване на съдебна реабилитация по отношение на Г. Л. Ф. -   [дата на раждане]  в [населено място], ЕГН [ЕГН].

ОПРЕДЕЛЕНИЕТО може да се обжалва или протестира в 7-дневен срок считано от днес пред Окръжен съд – Благоевград.

РАЙОНЕН СЪДИЯ: